02016R2374 — DA — 01.01.2017 — 001.001

Denne tekst tjener udelukkende som dokumentationsværktøj og har ingen retsvirkning. EU's institutioner påtager sig intet ansvar for dens indhold. De autentiske udgaver af de relevante retsakter, inklusive deres betragtninger, er offentliggjort i den Europæiske Unions Tidende og kan findes i EUR-Lex. Disse officielle tekster er tilgængelige direkte via linkene i dette dokument

Ændret ved:









▼B

KOMMISSIONENS DELEGEREDE FORORDNING (EU) 2016/2374

af 12. oktober 2016

om fastsættelse af en udsmidsplan for visse fiskerier efter demersale arter i de sydvestlige farvande







Artikel 1

Gennemførelse af landingsforpligtelsen

Den i artikel 15, stk. 1, i forordning (EU) nr. 1380/2013 omhandlede landingsforpligtelse, gælder i ICES-underområde VIII, IX og X og CECAF-afsnit 34.1.1, 34.1.2 og 34.2.0 for de fiskerier, der er opført i bilaget til denne forordning.

Artikel 2

Undtagelse begrundet i høj overlevelsesrate

1. Den undtagelse fra landingsforpligtelsen, der er fastsat i artikel 15, stk. 4, litra b), i forordning (EU) nr. 1380/2013 for arter, for hvilke der er videnskabeligt dokumenterede høje overlevelsesrater, finder anvendelse på jomfruhummer (Nephrops norvegicus), der fanges i ICES-underområde VIII og IX med trawl (redskabskode ( 1 ): OTB, OTT, PTB, TBN, TBS, TB, OT, PT og TX).

2. Medlemsstater, der har en direkte forvaltningsmæssig interesse i de sydvestlige farvande, fremsender inden den 1. maj 2017 yderligere videnskabelige oplysninger, der underbygger den undtagelse, der er fastsat i stk. 1. Den Videnskabelige, Tekniske og Økonomiske Komité for Fiskeri (STECF) skal vurdere dataene og oplysningerne inden den 1. september 2017.

Artikel 3

De minimis-undtagelser

1. Uanset artikel 15, stk. 1, i forordning (EU) nr. 1380/2013 er det tilladt at smide følgende mængder ud:

a) for kulmule (Merluccius merluccius) op til højst 7 % i 2017 og op til 6 % i 2018 af de samlede årlige fangster af denne art fra fartøjer, der anvender trawl og not (redskabskode: OTT, OTB, PTB, OT, PT, TBN, TBS, TX, SSC, SPR, TB, SDN, SX og SV), og som fisker efter denne art i ICES-underområde VIII og IX

b) for almindelig tunge (Solea solea) op til højst 5 % af de samlede årlige fangster af denne art fra fartøjer, der anvender bomtrawl (redskabskode: TBB) og bundtrawl (redskabskode: OTB, OTT, PTB, TBN, TBS, TBB, OT, PT og TX), og som fisker efter denne art i ICES-afsnit VIIIa og VIIIb

c) for almindelig tunge (Solea solea) op til højst 3 % af de samlede årlige fangster af denne art fra fartøjer, der anvender toggergarn og gællegarn (redskabskode: GNS, GN, GND, GNC, GTN, GTR og GEN), og som fisker efter denne art i ICES-afsnit VIIIa og VIIIb.

2. Inden den 1. maj 2017 fremsender medlemsstater, der har en direkte forvaltningsmæssig interesse i de sydvestlige farvande, Kommissionen yderligere oplysninger om udsmid og enhver anden form for videnskabelige oplysninger, der underbygger den undtagelse, der er fastsat i stk. 1, litra a). Den Videnskabelige, Tekniske og Økonomiske Komité for Fiskeri (STECF) skal vurdere dataene og oplysningerne inden den 1. september 2017.

Artikel 4

Fartøjer, der er omfattet af landingsforpligtelsen

Medlemsstaterne fastsætter i overensstemmelse med kriterierne i bilaget til denne forordning, hvilke fartøjer der er omfattet af landingsforpligtelsen for hvert fiskeri.

Fartøjer, der var omfattet af landingsforpligtelsen i bestemte fiskerier i 2016, er forstsat omfattet af landingsforpligtelsen i de pågældende fiskerier.

Inden den 31. december 2016 forelægger de berørte medlemsstater Kommissionen og de øvrige medlemsstater via det sikre EU-websted for fiskerikontrol den liste over fartøjer, der opstilles i henhold til stk. 1 for hvert af de fiskerier, der er opført i bilaget. Medlemsstaterne sørger for, at disse lister til enhver tid er ajourført.

Artikel 5

Ophævelse

Delegeret forordning (EU) 2015/2439 ophæves.

Artikel 6

Ikrafttræden

Denne forordning træder i kraft dagen efter offentliggørelsen i Den Europæiske Unions Tidende.

Den anvendes fra den 1. januar 2017 til den 31. december 2018.

Artikel 4 anvendes fra datoen for denne forordnings ikrafttrædelsen.

Denne forordning er bindende i alle enkeltheder og gælder umiddelbart i hver medlemsstat.

▼M1









BILAG

Fiskeri, der er omfattet af landingsforpligtelsen







1. Fiskeri efter almindelig tunge (Solea solea) Fiskeriområder Redskabskode Beskrivelse af fiskeredskaber Maskestørrelse Arter, der skal landes ICES-afsnit VIIIa, b, d og e OTB, OTT, PTB, TBN, TBS, TB, OT, PT, TX Alle bundtrawl Maskestørrelse mellem 70 mm og 100 mm Alle fangster af almindelig tunge TBB Alle bomtrawl Maskestørrelse på mellem 70 mm og 100 mm GNS, GN, GND, GNC, GTN, GTR, GEN Alle toggergarn og gællegarn Maskestørrelse på mindst 100 mm







2. Fiskeri efter almindelig tunge (Solea solea) og rødspætte (Pleuronectes platessa) Fiskeriområder Redskabskode Beskrivelse af fiskeredskaber Maskestørrelse Arter, der skal landes ICES-afsnit IXa GNS, GN, GND, GNC, GTN, GTR, GEN Alle toggergarn og gællegarn Maskestørrelse på mindst 100 mm Alle fangster af almindelig tunge og rødspætte







3. Fiskeri efter kulmule (Merluccius merluccius) Fiskeriområder Redskabskode Beskrivelse af fiskeredskaber Maskestørrelse Arter, der skal landes ICES-afsnit VIIIa, b, d og e OTT, OTB, PTB, SDN, OT, PT, TBN, TBS, TX, SSC, SPR, TB, SX, SV Alle bundtrawl og snurrevod Maskestørrelse på mindst 100 mm Alle fangster af kulmule LL, LLS Alle langliner Alle GNS, GN, GND, GNC, GTN, GEN Alle gællegarn Maskestørrelse på mindst 100 mm ICES-afsnit VIIIc og IXa OTT, OTB, PTB, OT, PT, TBN, TBS, TX, SSC, SPR, TB, SDN, SX, SV Alle bundtrawl og snurrevod Fartøjer, der opfylder følgende kumulative kriterier: 1. Maskestørrelse på mindst 70 mm 2. De samlede kulmulelandinger i perioden 2014/15 (1) udgør mere end 5 % af alle landede arter og mere end 5 ton Alle fangster af kulmule GNS, GN, GND, GNC, GTN, GEN Alle gællegarn Maskestørrelse på mellem 80 mm og 99 mm LL, LLS Alle langliner Krogstørrelse større end 3,85 cm +/– 1,15 cm længde og 1,6 cm +/– 0,4 cm bredde (1) Referenceperioden vil tilsvarende blive ajourført for de efterfølgende år. For 2018 vil referenceperioden være 2015 og 2016, og for 2019 vil referenceperioden være 2016 og 2017.







4. Fiskeri efter havtaske (Lophiidae) Fiskeriområder Redskabskode Beskrivelse af fiskeredskaber Maskestørrelse Arter, der skal landes ICES-afsnit VIIIa, b, d og e GNS, GN, GND, GNC, GTN, GEN Alle gællegarn Maskestørrelse på mindst 200 mm Alle fangster af havtaske ICES-afsnit VIIIc og IXa GNS, GN, GND, GNC, GTN, GEN Alle gællegarn Maskestørrelse på mindst 200 mm Alle fangster af havtaske







5. Fiskeri efter jomfruhummer (Nephrops norvegicus) Fiskeriområder Redskabskode Beskrivelse af fiskeredskaber Maskestørrelse Arter, der skal landes ICES-afsnit VIIIa, b, d og e (kun inden for funktionelle enheder) OTB, OTT, PTB, TBN, TBS, TB, OT, PT, TX Alle bundtrawl Maskestørrelse på mindst 70 mm Alle fangster af jomfruhummer ICES-afsnit VIIIc og IXa (kun inden for funktionelle enheder) OTB, PTB, OTT, TBN, TBS, OT, PT, TX, TB Alle bundtrawl Maskestørrelse på mindst 70 mm Alle fangster af jomfruhummer







6. Fiskeri efter sort sabelfisk (Aphanopus carbo) Fiskeriområder Redskabskode Beskrivelse af fiskeredskaber Maskestørrelse Arter, der skal landes ICES-afsnit VIIIc, ICES-underområde IX, X og CECAF-område 34.1.2 LLS, DWS Langliner til fiskeri på dybt vand — Alle fangster af sort sabelfisk







7. Fiskeri efter spidstandet blankesten(Pagellus bogaraveo) Fiskeriområder Redskabskode Beskrivelse af fiskeredskaber Maskestørrelse Arter, der skal landes ICES-underområde IX LLS, DWS Langliner til fiskeri på dybt vand Krogstørrelse større end 3,95 cm længde og 1,65 cm bredde Alle fangster af spidstandet blankesten